Александър Пушкин
Прозорец

Превод от руски: Борис Младенов-Young, 2011

chitanka.info

Когато в есенна позлата

просветна плахо месец блед,

в прозорец тъмен през мъглата

съзрях момински силует.

Тя там умислена седеше

с уплаха тайна в млада гръд

и със вълнение следеше

хълмистия безлюден път.

„Аз тук съм!“ — той нетърпеливо

прошепна и открехна тя

прозореца си боязливо…

Скри облак бледата луна.

Щастливец! — мислех с жал в душата.

Очаква те нощ с рай блажен!

Кога прозорец в тъмнината

ще се отвори и за мен?!

А. С. Пушкин

Превод от руски — 2011 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.